דיר איסתיא

דֵיר אִיסְתְיַא (בערבית: دير إستيا) הוא כפר פלסטיני, הממוקם במחוז סלפית שבצפון יהודה ושומרון, 15 ק"מ דרומית־מערבית לשכם, וכ־7 ק"מ מזרחית לסלפית. השטח הבנוי של דיר איסתיא הוא 74 דונם, ובחלק העתיק שלו יש כ־30 משפחות. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 3,817 תושבים בשנת 2016.

==היסטוריה==
לפי עדויות ארכאולוגיות האזור היה מיושב החל מתקופת הברזל בארץ ישראל. והתגלו בו שרידים גם מהתקופת הצלבנית ומהתקופות האיובית והממלוכית. במרכז הכפר ממוקם מבנה מקאם "נבי איסתיא", שמו בערבית של הנביא ישעיהו.

במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור. מוח'תאר דיר איסתיא בנה מצודה בלב הכפר.<ref></ref> כיום באזור זה, "העיר העתיקה", פועל מלון ובו מתארחים גם פעילי זכויות אדם מרחבי העולם.

בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה דיר איסתיא משליטה בריטית לירדנית.

===לאחר 1967===
בעקבות מלחמת ששת הימים ב-1967, עברה דיר איסתיא משליטה ירדנית לישראלית.

ב-1982, החלה הקמתו של היישוב נופים מצפון מערב לכפר, כמה עשרות דונמים של מטעי זיתים הופקעו לצורך הקמת כביש הגישה ליישוב. נופים הוקמה על ידי יזמים פרטיים, ללא אישור ממשלתי, על קרקע פרטית. ב-1984 יזם היישוב, דני וינמן, נקלע לקשיים כלכליים, חברתו "נופים מפעלים כלכליים בע"מ" התפרקה ובניית היישוב נפסקה. הקמת היישוב חודשה ב-1988 בחסות משרד השיכון.

לאחר הסכמי אוסלו, 17% מאדמות הכפר מוגדרות כשטח B ו-83% הם שטח C.

בשנת 2003, הופקעו כמה מאות דונמים של אדמה חקלאית ששימשה את הכפר לצורך הקמת גדר וכבישי ביטחון באזור בין היישובים עמנואל, מעלה שומרון וקרני שומרון. תושבי הכפר עתרו לבג"ץ נגד ההפקעה אך עתירתם נדחתה. בתחילת 2016, נחסמו חמש דרכים חקלאיות המובילות מהכפר למאות דונמים של מטעי זיתים של תושבי הכפר, לאחר שהמינהל האזרחי הקים מעקה לאורך שני קילומטר, בהם עובר כביש 5066 המשרת את תושבי כלל הכפרים והיישובים באזור. לאורך שתושבי הכפר קיימו מחאה לא אלימה, שבעקבותיה הסכים צה"ל לפתוח את אחת מהדרכים שנחסמו.

במרץ 2017, הוצתה דלת מסגד הכפר ועל קירותיו רוססו "ד"ש קוצרא" ו"ערבים החוצה".

במרץ 2019 מחבלים מהכפר ביצעו ירי לעבר אוטובוס שעבר בכניסה לכפר. לא היו נפגעים אך נוסעת אחת קיבלה התקף חרדה.

ביוני 2019 פורעים השחיתו 23 מכוניות בכתובות גרפיטי נאצה וניקוב צמיגים.

ביולי 2020, בזמן סגר הקורונה, פלשו מתנחלים לשטח פרטי של תושב הכפר ובנו עליו בריכה. בעקבות פנייה של ארגון יש דין, הרס המנהל האזרחי את הבריכה.

באוקטובר 2023 פרסמה עיריית דיר איסתיא תמיכה פומבית בטבח שביצעה חמאס באזרחי ישראל בישובי עוטף עזה וכינתה אותו "מבצע הירואי". בטבח נרצחו כ-1,300 איש ונחטפו כ-240 איש לעזה.

==דמוגרפיה==
על פי ויקטור גרן, ביוני 1870, בעיירה היו בערך 400 תושבים. במפקד 1922 של ארץ ישראל היו בה 674 תושבים, כולם מוסלמים, ובמפקד 1931 עלה מספרם ל-886 איש, שאכלסו 206 בתים. בסטטיסטיקה של העיירה משנת 1945, רשומה אוכלוסייה של 1,190 איש, מוסלמים.

ב-1961, כאשר הייתה העיירה חלק מירדן, היו בה 1,641 תושבים, ומספר זה הצטמצם בצורה דרסטית לאחר כיבוש העיירה במלחמת ששת הימים על ידי ישראל, כאשר כמעט מחצית מהתושבים היגרו בהדרגה לכווית. ב-1982 התגוררו במקום 1,500 בני אדם, והמספר עלהו ל-2,100 בשנת 1987.

במפקד שנערך בשנת 1997 על ידי הלשכה הפלסטינית המרכזית לסטטיסטיקה, אוכלוסיית דיר איסתיא מנתה 2,802 תושבים, מהם 2.1% בלבד היו פליטים פלסטינים. למעלה ממחצית האוכלוסייה הייתה מתחת לגיל 20 (51.8%). אנשים בין הגילאים 20 ו-44 היוו 33.3% מהאוכלוסייה, 14.8% היו בין הגילאים 45 ל-64 ו-6% היו מעל גיל 65. לפי מפקד שנערך בשנת 2007, אוכלוסיית העיר גדלה ל-3,106 נפש.

==קישורים חיצוניים==

* 
* 
*[http://www.palestineremembered.com/GeoPoints/Dayr_Istiya_967/index.html Welcome To Dayr Istiya]
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/salfit/pdfs/factsheet/Deir.pdf Deir Istiya Town (Fact Sheet)], המכון למחקר יישומי - ירושלים (ARIJ)
*[http://vprofile.arij.org/salfit/pdfs/vprofile/Deir.pdf Deir Istiya Town Profile], ARIJ
*[http://vprofile.arij.org/salfit/images/english/Deir%20Istiya_ap_en.jpg Deir Istiya aerial photo], ARIJ
*[https://web.archive.org/web/20110928115924/http://www.riwaq.org/site_files/rehabilitation/protection/information_about_the_villages_for_thewebsite_29-3-2007.pdf Protection Plan for Deir Istia]
*[http://iwps.info/villages/deir-istiya/ International Women’s Peace Service in Palestine]

== הערות שוליים ==

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים